ועדת החינוך והתרבות, כנסת 15, פרוטוקול מספר 541, 2002-11-11 08:30

זבולון אורלב: שלום לכולם.

זבולון אורלב: נעבור לדון בהצעת חוק הספורט.

מרב ישראלי: יש עניין אחד שבגללו החזרנו את הנושא לוועדה.

מרב ישראלי: בסעיף 2 להצעת החוק, שעוסק בשאלה מה לא חל על מורה לחינוך גופני שעוסק עם תלמידיו בפעילות ספורטיבית במסגרת משרד החינוך, הוחלט לכתוב: "הוראות חוק זה לא יחולו".

מרב ישראלי: בזמן הניסוח ראינו שאי-אפשר לכתוב זאת.

מרב ישראלי: זה רחב מדי, יש דברים שרוצים שאכן יחולו על מצב כזה, כמו למשל שהמורה לא יוכל להשתמש בסמים ממריצים וכולי.

זבולון אורלב: רק בשעות העבודה.

מרב ישראלי: לכן במהלך הניסוח עברנו על הוראות החוק ובדקנו מה רלוונטי למורה לחינוך גופני במוסד חינוך שעוסק בספורט עם תלמידיו.

מרב ישראלי: הגענו למסקנה שהסעיפים הרלוונטיים הם סעיפים 2-3 שעוסקים בתעודת מדריך וסעיף 8 שעוסק בהוראות בטיחות שקובע שר המדע, התרבות והספורט.

מרב ישראלי: לכן אנחנו מבקשים שתהיה החרגה של הוראות ספציפיות, ושלא ייכתב: "הוראות חוק זה לא יחולו".

זבולון אורלב: כולם מסכימים לכך?

זבולון אורלב: אין התנגדות.

זבולון אורלב: זאת הסיבה היחידה שכולם הגיעו?

זבולון אורלב: תודה.

זבולון אורלב: אני מקיים הצבעה על התיקון: התיקון אושר.